**Αθήνα:** 20.03.2019

**Αρ. Πρωτ.:** 533

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στο 3o Περιφερειακό Συνέδριο δομών ΚΔΑΠ και ΚΔΑΠ-ΜΕΑ των Δήμων στην Κρήτη ο Ι. Βαρδακαστάνης**

Στο 3ο Περιφερειακό Συνέδριο δομών ΚΔΑΠ και ΚΔΑΠ-ΜΕΑ των Δήμων θα συμμετάσχει απευθύνοντας χαιρετισμό ο πρόεδρος της ΕΣΑμεΑ Ιωάννης Βαρδακαστάνης την Παρασκευή 22 Μαρτίου, με ώρα έναρξης του Συνεδρίου στις 10:00 π.μ., στο Πολιτιστικό και Συνεδριακό Κέντρο Δήμου Ηρακλείου Κρήτης.

Το Συνέδριο διοργανώνεται από τον Πανελλήνιο Σύλλογο εργαζομένων στα Κέντρα Δημιουργικής Απασχόλησης Παιδιών (ΚΔΑΠ) και παιδιών-ατόμων με αναπηρίες (ΚΔΑΠ-ΜΕΑ) των Δήμων, την Περιφέρεια Κρήτης και την Περιφερειακή Ένωση Δήμων Κρήτης.

Τα θέματα που θα ζητηθούν αφορούν τόσο στο έργο, στην ποιότητα των υπηρεσιών και στην προσφορά των Κέντρων Δημιουργικής Απασχόλησης Παιδιών (ΚΔΑΠ) και παιδιών και ατόμων με Αναπηρία (ΚΔΑΠ-ΜΕΑ) των ΟΤΑ στις τοπικές κοινωνίες μέχρι σήμερα, όσο και στα περιθώρια εξέλιξης των Δομών σε επίπεδο σύγχρονων παιδαγωγικών μεθόδων, μέσω της επιμόρφωσης του εκπαιδευτικού προσωπικού πάνω σε διεθνώς εφαρμοσμένες πρακτικές αξιοποίησης του ελεύθερου χρόνου των παιδιών και των παιδιών/ατόμων με αναπηρία. Επίσης, θα κατατεθούν και θα συζητηθούν προτάσεις για τη διασφάλιση της οικονομικής βιωσιμότητας των Δομών, την ενίσχυσή τους εκ μέρους της Πολιτείας και της θωράκισης της συνέχισης της λειτουργίας τους στο διηνεκές.

**Παρακαλούμε για την κάλυψη.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |